Suvenir
<s>Suvenir (od francuskog souvenir = prisjećanje, od latinskog subvenire = prizvati, podsjetiti se) je svaki predmet kojeg ljudi uzmu da ih podsjeti na mjesto ili događaj koji su posjetili.</s>

<s>Suveniri se danas vezuju uz turizam, i predmeti su koji se kupuju.</s>

<s>Karakteristike i historija</s>

<s>Suvenir može biti praktički sve, od pamučne majice sa natpisom I love NY, do metalne registarske tablice i kojekakvih sitnica; plakata, privjeska za ključeve do flaše vina.</s>

<s>Najstariji suveniri ranog srednjeg vijeka (koji se tad nisu tako zvali) bile su jednostavne relikvije koje bi hodočasnici pokupili sa svetišta koje su posjetili.</s>

<s>Vremenom su im domaćini počeli prodavati kojekakve drvene sitnice i hodočasničke značke, pa su se pojavile male trgovine.</s>

<s>Kad je od 18. vijeka počeo rast turizma, tadašnji malobrojni putnici počeli su kupovati predmete koje bi mogli ponijeti sa sobom.</s><s>Bogatiji među njima kupovali bi luksuzne predmete i umjetnine.</s><s>Prvi suveniri koji su se počeli izrađivati i doživjeli masovni odaziv, pojavili su se u 19. vijeku, to su bile gravirane žličice i razglednice.</s>

<s>Danas je industrija suvenira veliki biznis u kom se obrću milijarde dolara.</s>

<s>Izvori</s>

<s>Vanjske veze</s>

<s>The History of Souvenirs</s>

<s>Turizam</s>

